CELEX: 62012CN0128
Language: et
Date: 2012-03-08 00:00:00
Title: Kohtuasi C-128/12: Eelotsusetaotlus, mille on esitanud Tribunal do Trabalho do Porto (Portugal) 8. märtsil 2012 — Sindicatos dos Bancários do Norte jt versus BPN — Banco Português de Negócios, S.A.

26.5.2012   
            
            
               ET
            
            
               Euroopa Liidu Teataja
            
            
               C 151/20
            
         Eelotsusetaotlus, mille on esitanud Tribunal do Trabalho do Porto (Portugal) 8. märtsil 2012 — Sindicatos dos Bancários do Norte jt versus BPN — Banco Português de Negócios, S.A.
   (Kohtuasi C-128/12)
   2012/C 151/35
   Kohtumenetluse keel: portugali
   
      Eelotsusetaotluse esitanud kohus
   
   Tribunal do Trabalho do Porto
   
      Põhikohtuasja pooled
   
   
      Hagejad: Sindicatos dos Bancários do Norte, do Centro, do Sul e Ilhas, Luíz Miguel Rodrigues Teixeira de Melas
   
      Kostja: BPN — Banco Português de Negócios, S.A.
   
      Eelotsuse küsimused
   
   
               1.
            
            
               Kas võrdse kohtlemise põhimõtet, millest tuleneb diskrimineerimise keeld, tuleb tõlgendada nii, et see on kohaldatav avaliku sektori töötajate suhtes?
            
         
               2.
            
            
               Kas töötasude vähendamine riigi poolt 2011. aasta riigieelarve seaduse kaudu, mida kohaldatakse üksnes töötajate suhtes, kes täidavad oma tööülesandeid riigisektoris või riigi osalusega ettevõtjates, on vastuolus diskrimineerimise keelu põhimõttega, kuna tegemist on diskrimineerimisega töösuhte avalik-õigusliku laadi tõttu?
            
         
               3.
            
            
               Kas EL põhiõiguste harta (1) artikli 31 lõikes 1 sätestatud õigust töötada töötingimustel, mis on töötaja väärikuse kohased, tuleb tõlgendada nii, et see ei luba vähendada töötasu ilma töötaja nõusolekuta juhul, kui töölepingut ei muudeta?
            
         
               4.
            
            
               Kas EL põhiõiguste harta artikli 31 lõikes 1 sätestatud õigust töötada töötingimustel, mis on töötaja väärikuse kohased, tuleb tõlgendada nii, et see sisaldab õigust saada õiglast töötasu, mis tagaks töötaja ja tema perekonna rahuldava elatustaseme?
            
         
               5.
            
            
               Kui töötasu vähendamine ei ole ainuke võimalik meede, mis on vajalik ja põhiline, et toetada riigi finantsolukorra parandamist tõsises majandus- ja finantskriisis, siis kas selline vähendamine on vastuolus EL põhiõiguste harta artikli 31 lõikes 1 sätestatud õigusega, kuna see ohustab elatustaset ja rahaliste kohustuste täitmist, mida töötajad ja nende perekonnad on enne töötasu vähendamist endale võtnud?
            
         
               6.
            
            
               Kuna töötasude vähendamine Portugali riigi poolt ei olnud töötajatele ette nähtud ega ka ettenähtav, siis kas see on vastuolus õigusega töötada töötingimustel, mis on töötaja väärikuse kohased?
            
         
      (1)  EÜT 2000, C 364, lk 1.